Café Procope

thumb|250px|Καφέ ''Προκόπ'': Εσωτερικό του καφέ (2011).
Το **Café ''Procope*** είναι το παλαιότερο [[καφενείο]] του [[Παρίσι|Παρισιού]]. Βρίσκεται στον αριθμό 13 της Ρυ ντε λ’ Ανσιέν – Κομεντί (Rue de l’ Ancienne – Comedie) στην περιοχή του [[Μονπαρνάς]] της γαλλικής πρωτεύουσας.

Το Καφέ *Προκόπ* ιδρύθηκε το 1686, κατά την εποχή της βασιλείας του [[Λουδοβίκος ΙΔ΄ της Γαλλίας|Λουδοβίκου ΙΔ΄]], από τον [[Σικελία|Σικελό]] Φραντσέσκο Προκόπιο ντέι Κολτέλλι (γνωστό και ως *Προκόπιο Κουτό*) και πολύ σύντομα έγινε δημοφιλές ως το «[[Θέατρο|θεατρικό]]» καφέ του Παρισιού, όπου σύχναζαν οι ηθοποιοί της [[Κομεντί Φρανσαίζ]], η οποία κατά την εποχή του [[Διαφωτισμός|Διαφωτισμού]], το 1689, εγκαταστάθηκε στον ίδιο δρόμο με το Καφέ *Προκόπ*. Ανάμεσα σ’ αυτούς ο [[Μολιέρος]] και ο [[Ρακίνας]].

Στο Καφέ *Προκόπ* αποσύρθηκε στις 18 Δεκεμβρίου του 1752 ο [[Ζαν-Ζακ Ρουσσώ|Ζαν Ζακ Ρουσσώ]], λίγο πριν το τέλος της παράστασης του έργου του «*Νάρκισσος*», που το έβρισκε αφόρητα βαρετό. Και το 1774, ο [[Πιερ-Ωγκυστέν Καρόν ντε Μπωμαρσαί|Μπωμαρσαί]] περίμενε εδώ την πρεμιέρα του έργου του «*Οι Γάμοι του Φιγκαρό*».

Το Καφέ *Προκόπ* ήταν από την ίδρυσή του τόπος συνάντησης ανθρώπων της διανόησης, της [[Πολιτική|πολιτικής]] και των [[Τέχνες|γραμμάτων]]. Κατά τη διάρκεια του Γαλλικού Διαφωτισμού (1715 – 1789), σύχναζαν εδώ οι «*Εγκυκλοπαιδιστές*» [[Ντενί Ντιντερό|Ντιντερό]] και [[Ζαν λε Ρον Ντ'Αλαμπέρ|Ντ’ Αλαμπέρ]], μαζί και ο [[Βολταίρος]], οι οποίοι επεξεργάστηκαν την ιδέα της έκδοσης της περίφημης «*Εγκυκλοπαίδειας*».

Ο Βολταίρος, λέγεται, έπινε 40 κούπες από ένα μίγμα καφέ και [[Σοκολάτα|σοκολάτας]] κάθε ημέρα, ενώ έναν αιώνα αργότερα ο Μπαλζάκ έπινε εδώ τον [[Καφές|καφέ]] του με την [[πίντα]]. Ανάμεσα στους θαμώνες ήταν και ο [[Βενιαμίν Φραγκλίνος]].

Κατά τη διάρκεια της [[Γαλλική Επανάσταση|Γαλλικής Επανάστασης]], το Καφέ *Προκόπ* ήταν τόπος συγκέντρωσης των πρωταγωνιστών της επανάστασης [[Μαξιμιλιανός Ροβεσπιέρος|Ροβεσπιέρου]], [[Ζωρζ Ζακ Νταντόν|Νταντόν]] και [[Ζαν Πολ Μαρά|Μαρά]]. Ο νεαρός [[Ναπολέων Α΄|Ναπολέων]] άφηνε το καπέλο του ως ενέχυρο, όταν δεν είχε χρήματα για να πληρώσει τον καφέ του. Στα 1820, μετά την [[Παλινόρθωση των Βουρβόνων|Παλινόρθωση]], ένας διάσημος θαμώνας ήταν ο Γερμανός φυσιοδίφης και εξερευνητής [[Αλεξάντερ φον Χούμπολτ]], ο οποίος γευμάτιζε εδώ καθημερινά.

Το Καφέ *Προκόπ* διατήρησε το [[Λογοτεχνία|λογοτεχνικό]] χαρακτήρα του και σ’ όλη τη διάρκεια του [[19ος αιώνας|19ου αιώνα]]: ο [[Βίκτωρ Ουγκώ]], ο [[Αλφρέ ντε Μυσσέ]], η [[Γεωργία Σάνδη]], ο [[Θεόφιλος Γκωτιέ|Τεοφίλ Γκωτιέ]], ο [[Πολ Βερλαίν|Πωλ Βερλαίν]], ο [[Ανατόλ Φρανς]] και ο πολιτικός φιλόσοφος Πιερ Λερού ήταν τακτικοί θαμώνες. Εδώ, ο Γάλλος πολιτικός [[Λεόν Γκαμπετά]] εξύφαινε τα σχέδιά του για κοινωνική μεταρρύθμιση.   

Το Καφέ *Προκόπ* ανακαινίστηκε το 1989 σε ρυθμό του [[18ος αιώνας|18ου αιώνα]]. Σ’ αυτό διατηρείται ανέπαφο το γραφείο του Βολταίρου.

==Δείτε επίσης==
* [[Les Deux Magots|Καφέ *Λε Ντε Μαγκό'']]

## Παραπομπές


## Πηγές
*  Noel Riley Fitch: "The Grand Literary Cafes of Europe", pp. 43 – 45, New Holland Publishers (UK) Ltd, London, 2006. 
* "ΠΑΡΙΣΙ" (Οδηγοί του Κόσμου), σελ. 140  “Λε Προκόπ” & 142 "Τα πιο διάσημα καφενεία του Παρισιού", Εκδόσεις Καθημερινή/Dorling Kindersley Ltd (Ελληνική έκδοση), Αθήνα, 1998.

## Εξωτερικοί σύνδεσμοι
* 

Κατηγορία:Καφέ στο Παρίσι